**INFORMATĪVAIS PAZIŅOJUMS**

par ietekmes uz vidi sākotnējā izvērtējuma veikšanu

*(atbilstoši Ministru kabineta 2015. gada 13. janvāra noteikumu Nr. 18 „Kārtība, kādā novērtē paredzētās darbības ietekmi uz vidi un akceptē paredzēto darbību” 9. un 10. punktam)*

Valsts vides dienesta Atļauju pārvalde informē, ka ir saņemts iesniegums par ietekmes uz vidi sākotnējā izvērtējuma veikšanu:

|  |  |
| --- | --- |
| Paredzētās darbības iesnieguma iesniegšanas datums | **24.01.2023.** |
| Paredzētās darbības nosaukums | **Meža autoceļa “Dobeles mežniecības ceļš” būvniecība** |
| Iesniedzējs | **Akciju sabiedrība** “**Latvijas valsts meži”, reģistrācijas Nr.**  **40003466281, juridiskā adrese: Vaiņodes iela 1, Rīga, LV-1004** |
| Paredzētās darbības norises vietas adrese | **Nekustamais īpašums “Bērzes mežs” (zemes vienībā ar kadastra apzīmējumu 4660 001 0159), Dobeles pagastā, Dobeles novadā, Nekustamais īpašums “Sprūdu ceļš” (zemes vienībā ar kadastra apzīmējumu 4660 003 0079), Dobeles pagastā, Dobeles novadā, Zemgales reģiona Dobeles meža iecirknī (ID 11960).** |
| Atrašanās īpaši aizsargājamā dabas teritorijā | **Neatrodas īpaši aizsargājamā dabas teritorijā**  |
|

|  |
| --- |
| Atrašanās Rīgas jūras līča piekrastes aizsargjoslā |

 | **Neatrodas Baltijas jūras un Rīgas jūras līča piekrastes krasta kāpu aizsargjoslā** |
|

|  |
| --- |
| Atrašanās virszemesūdensobjektu aizsargjoslā |

 | **Neatrodas virszemes ūdensobjektu aizsargjoslā** |
| Informācija par paredzēto darbību | **Saskaņā ar iesniegto informāciju paredzēts veikt meža autoceļa izbūvi. Paredzēts veikt meža autoceļa pārbūvi 2,73 km garā posmā. Ceļš tiks būvēts pa esošu un jaunu vietu. No jauna izbūvējamais ceļa posms virs 1km. Tiks pārbūvētas esošās inženierbūves ar kadastra apzīmējumiem 46600010159001, nosaukums “Dobeles mežniecība-107.kv” un 46600030079001, nosaukums “Sprūdu ceļš”. Objekts pieslēgsies Dobeles novada pašvaldības autoceļam Putniņi - Sprūdi - Radziņi. Plānotais trases kopējais platums apmēram 8 - 25 m, kurā ietilpst ceļa braucamā daļa, celmu novietošanas josla un ceļa sāngrāvji. Plānotais ceļa segas platums 4,5 m. Paredzēta augu zemes noņemšana, to izlīdzinot atbērtnēs, ceļa sagrāvju rakšana, lai nodrošinātu ūdens atvadi no ceļa klātnes. Ceļa trases izveidei ir paredzēta koku un krūmu izciršana. Darbos paredzēts izmantot materiālu: granti - 3000 m3, smilti - 6000 m3. Būvei līdzās atrodas meliorācijas grāvji. Ūdens novade būs plānojama uz tiem Saskaņā ar LVM teritorijas funkcionālo zonējumu.** |

Atsauksmes vai priekšlikumus par paredzēto darbību līdz 22.05.2023. rakstiski var iesniegt Valsts vides dienesta Atļauju pārvaldē Rūpniecības ielā 23, Rīgā, LV-1045, elektroniski ap@vvd.gov.lv